**ТӨРИЙН ЖИНХЭНЭ АЛБАН ХААГЧИЙГ СОНГОН**

**ШАЛГАРУУЛАХ ЭРХ ЗҮЙН ЗОХИЦУУЛАЛТ**

Монгол Улсад 1990 оны эхэн үеэс өрнөсөн ардчилсан өөрчлөлтийн үр дүнд нэг намын тогтолцоог халж олон ургальч үзлийг хүлээн зөвшөөрч нам төвтэй тогтолцооноос төр төвтэй улс төрийн тогтолцоонд шилжих болсноор Монголын төрийн албаны шинэчлэлийн эхлэл тавигдсан гэж үзэж байна.

Шилжилтийн үед хуучин нийгмийн төр, захиргааны бүтэц зохион байгуулалт тохирохоо болж төрийн байгууллага, төрийн албан хаагчдын үйл ажиллагаа хууль, дүрэм, журам дутагдаж байсан бөгөөд төрийн албан хаагчдын нэгдсэн бодлого алдагдаж тэдний мэргэшлийн түвшин нийгмийн хөгжлийн түвшингээс хоцорч байгаа нь төрийн албанд шинэчлэл хийхийг шаардаж байсан юм.

Төрийн албаны тухай хууль анх 1994 онд батлагдсанаар төрийн алба хуулиар зохицуулагдсан нийгмийн харилцаа болж, өнгөрсөн хугацаанд уг хуулийг боловсронгуй болгох чиглэлээр олон удаа нэмэлт өөрчлөлтүүд орж, улмаар 2002 онд шинэчлэн найруулсан бөгөөд 2008, 2011, 2012, 2013 онд нэмэлт өөрчлөлт оруулсан билээ.

Төрийн алба нь мэргэшсэн, чадварлаг, тогтвортой, хяналттай, улс төрөөс ангид байх, төрийн албан хаагчдыг зөвхөн ажил хэргийн шалгуураар сонгон шалгаруулах, тухайн албан тушаалыг эрхлэх боловсрол, мэдлэг, мэргэшил, дадлага, туршлага, ур чадвар, сэтгэл зүтгэлийг үндэслэн томилдог журмыг хэвшүүлэх, эрх зүйн орчныг улам боловсронгуй болгох нь төрийн албаны шинэтгэлийн гол зарчмын нэг билээ.

Øèëæèëòèéí ýõíèé æèë¿¿äýä òºðèéí àëáàí õààã÷èä ãîë òºëºâ õóâèéí õýâøèë, áèçíåñèéí ñàëáàð ðóó îëíîîðîî øèëæèí ажиллаж байсан áîë îäîî òýðõ¿¿ øèëæèëò õºäºëãººí òàòàð÷, òºðèéí àëáàíä тэр дундаа төрийн жинхэнэ албанд ажиллахыг хүсэгчид давамгайлах õàíäëàãà íýìýãäýæ байгаа нь өнөөгийн нийгэмд их, дээд сургууль төгсөгчид ажилгүйчүүдийн эгнээнд олноороо шилжих болсон, нийгмийн массд ажилгүйдлийн түвшин ихэссэн, мөн төрийн албан хаагчийн ажиллах нөхцөл баталгаа хуульчлагдсан, цалинг удаа дараа нэмсэн, төрийн алба мэргэшсэн тогтвортой байх ёстой зэрэг хүчин зүйлүүдээс шалтгаалан иргэд төрийн албанд ажиллахыг илүүтэйгээр үзэх болжээ. Энэ нь төрийн жинхэнэ албаны мэргэшлийн шалгалт өгч байгаа иргэдийн тоо жилээс жилд нэмэгдэж байгаагаар харагдаж байна.

Төрийн албаны зөвлөлөөс гаргасан судалгаагаар 2014 оны 01 дүгээр сарын 01-ны өдрийн байдлаар 169448 төрийн албан хаагч ажиллаж байгаа бөгөөд үүнээс төрийн улс [[1]](#footnote-1)

төр 2984 буюу 1,76 хувь, төрийн захиргаа 17988 буюу 10.61 хувь, төрийн тусгай 32454 буюу 19,16 хувь, төрийн үйлчилгээ 116022 буюу 68,47 хувь эзэлж байна.1  Эдгээр төрийн албан хаагчдын ажлын үр дүнгэээс төрийн үйлчилгээний чанар ихээхэн хамаарна. Энэ судалгаанаас харахад нийт төрийн албан хаагчдын 30 орчим хувийг төрийн жинхэнэ албан хаагчид эзэлж байна.

Төрийн албаны тухай хуулийн 3 дугаар бүлэгт “Төрийн албан тушаалыг эрхэлж, бүрэн эрхээ хэрэгжүүлсний төлөө төрөөс цалин хөлс авч, ажиллах нөхцөл, баталгаагаар хангагдан ажиллаж байгаа этгээдийг төрийн албан хаагч гэнэ“. Мөн төрийн захиргааны болон төрийн тусгай албан тушаалын ангилалын хүрээнд төрийн удирдах, гүйцэтгэх албан тушаалыг мэргэшлийн үндсэн дээр байнга эрхэлж байгаа Монгол Улсын иргэнийг төрийн жинхэнэ албан хаагч гэнэ.2

Монгол Улсын Үндсэн хуулинд "Монгол Улсын төрийн жинхэнэ албан хаагч нь "Монгол улсын иргэн байх бөгөөд төрийн албан хаагчийн ажиллах нөхцөл баталгааг хуулиар тогтооно"3 хэмээн хуульчилсан байна. Энэ нь нэг талаас төрийн албанд Монгол улсын иргэнийг шилж сонгох явдлыг хуульчлан баталгаажуулсан, нөгөө талаас төрийн жинхэнэ албан хаагч гэсэн нэр томъёог гаргаж ирсэн нь төрийн алба мэргэшсэн байх, уг албан хаагчдын хэрэгцээг оновчтой тодорхойлох, тэдгээрийг иргэдээс шилж сонгох ажлыг цэãöтэй явуулах, сургаж хөгжүүлэх шаардлагыг тодорхойлсон явдал юм.

Төрийн жинхэнэ албан хаагчийн сул орон тоог нөхөх, төрийн жинхэнэ албан тушаалд авахтай холбоотой харилцаа Төрийн албаны тухай хуулийн 17 дугаар зүйлд тусгагдсан.4

-Төрийн жинхэнэ албан тушаалын сул орон тоо гарсан тохиолдолд тухайн байгууллагад ажиллаж байгаа буюу төрийн холбогдох бусад байгууллагад ажиллаж байгаа төрийн жинхэнэ албан хаагчдаас үйл ажиллагааны үр дүн, мэргэшлийн түвшингээр нь сонгон шалгаруулах замаар уг орон тоог нөхнө.

- Энэ хуулийн 10.1-д заасан ерөнхий болон 33.5-д заасан тусгай шаардлага, 16 дугаар зүйлд заасан болзлыг хангасан Монгол Улсын иргэн төрийн жинхэнэ албан тушаал эрхлэх эрхтэй.

-Төрийн жинхэнэ албан тушаал эрхлэх хүсэлтэй, энэ хуулийн 10.1-д заасан ерөнхий болон 33.5-д заасан тусгай шаардлагыг хангасан иргэдийг өрсөлдүүлэн шалгаруулах зорилгоор тэднээс төрийн албаны мэргэшлийн шалгалт /цаашид “мэргэшлийн шалгалт” гэх/ авч онооны дэс дарааллаар төрийн жинхэнэ албан тушаалд анх орох иргэний нөөцийн жагсаалтад бүртгэнэ. Төрийн жинхэнэ албан тушаалд анх орох иргэний сонгон шалгаруулалтад тэнцэж, тухайн албан тушаалд тавигдах ерөнхий болон тусгай шаардлагыг хамгийн илүү хангаж байгаа нэг иргэнийг төрийн албаны төв байгууллага сонгон түүнийг томилох эрх бүхий этгээдэд нэр дэвшүүлнэ.

- Төрийн жинхэнэ албан тушаалын сул орон тоог энэ хуулийн 17.1-д заасан албан хаагчдаас нөхөх боломжгүй бол төрийн жинхэнэ албан тушаалд анх орох иргэний нөөцийн жагсаалтад бүртгэгдсэн иргэдээс уг албан тушаалд тавих онцлог шаардлагыг харгалзан шалгаруулж авах тухай хүсэлтээ төрийн албаны төв байгууллагад тавина.

- Төрийн захиргааны болон энэ хуулийн 17.9-д зааснаас бусад тусгай албан тушаалд анх ороход мэргэшлийн шалгалт авах болзол, журам, түүнчлэн төрийн жинхэнэ албан тушаалд анх орох иргэний нөөцийг бүрдүүлэх журмыг төрийн албаны төв байгууллага тогтооно.

-.Төрийн захиргааны төв, нутгийн захиргааны байгууллага нь төрийн жинхэнэ албаны удирдах, гүйцэтгэх албан тушаалд орох иргэний бэлтгэл нөөцийн санг төрийн албаны төв байгууллагаас тогтоосон журмын дагуу бүрдүүлнэ гэж заасан байна.

Төрийн албаны тухай хуулинд тусгагдсан төрийн жинхэнэ албан хаагчийг сонгон шалгаруулах эрх зүйтэй холбоотой эдгээр заалтыг хэрэгжүүлэхээр УИХ-ын тогтоолоор баталсан “Төрийн жинхэнэ албаны удирдах албан тушаалд томилогдох ажилтныг сонгон шалгаруулах журам”, Төрийн албаны зөвлөлийн тогтоолоор батлагдсан “Төрийн жинхэнэ албанд анх ороход мэргэшлийн шалгалт авах журам”, “Төрийн жинхэнэ албан тушаалд анх ороход авах мэргэшлийн шалгалтын үнэлгээ, дүн гаргах заавар”, “Төрийн жинхэнэ албанд туршилтын хугацаа хэрэглэх болзол, журам”, “Төрийн жинхэнэ албаны нөөц бүрдүүлэх, түүгээр үйлчлэх журам”, “Төрийн жинхэнэ албанд анх орох мэргэшлийн шалгалтанд тэнцсэн иргэний болон удирдах албан тушаалд томилогдох ажилтны эрүүл мэндийн байдлыг тодорхойлох журам” зэрэг журам, зааврууд байна.

Төрийн жинхэнэ албаны удирдах албан тушаалд томилогдох ажилтныг сонгон шалгаруулах журам, Төрийн жинхэнэ албанд анх ороход мэргэшлийн шалгалт авах журмуудын зорилго нь Монгол Улсын иргэнийг төрийн жинхэнэ албаны удирдах болон гүйцэтгэх албан тушаалд тавигдах ерөнхий болон тусгай шаардлагыг хангасан иргэнийг сонгон шалгаруулж, төрийн жинхэнэ албаны зорилт чиг үүргийг үр ашигтай хэрэгжүүлэх удирдах болон гүйцэтгэх ажилтныг сонгон шалгаруулах, төрийн албаны сул орон тоог нөхөх харилцааг зохицуулдаг.

Мөн дээрх журмууд нь төрийн жинхэнэ албан тушаалын сул орон тооны захиалга авах, захиалгын дагуу мэргэшлийн шалгалтыг зарлан мэдээлэх, оролцогчдыг бүртгэн шалгалтыг зохион байгуулах, мэргэшлийн шалгалтын дүнг гарган шалгалтанд тэнцсэн иргэнийг төрийн жинхэнэ албан тушаалд анх орох иргэний нөөцөд бүртгэх, нэр дэвшүүлэх, мэргэшлийн шалгалттай холбогдсон гомдол, маргааныг хянан шийдвэрлэхтэй холбоотой харилцааг зохицуулдаг.

Төрийн тусгай албанд иргэдийг сонгон шалгаруулж авах үйл явц нь дээрх “Төрийн жинхэнэ албаны мэргэшлийн шалгалт авах журам”-аар зохицуулагдахаас гадна Цэрэг, Цагдаа, Авлига, Шүүх, Прокурор, Шүүхийн шийдвэр гүйцэтгэх алба, Гаалийн байгууллага нь өөрийн онцлогт тохируулан тусгай журмаар сонгон шалгаруулалтыг хийнэ.

2008 онд Төрийн албаны тухай хуульд хэд хэдэн зарчмын шинжтэй томоохон нэмэлт, өөрчлөлт оруулсан. Тухайлбал, энэ өөрчлөлтөөр төрийн улс төрийнхөөс бусад ангиллын төрийн албан хаагчдыг улс төрийн намын харьяалалгүй байлгах, намын харьяалалгүй төрийн албан хаагчид улс төрийн сонгуулийн сурталчилгаанд ямар нэгэн хэлбэрээр оролцохгүй байх, төрийн албан хаагчдыг үндэслэлгүйгээр халах, чөлөөлөхийг хатуу хориглох, төрийн албаны төв байгууллагаас төрийн жинхэнэ албаны хүний нөөцийн удирдлагатай холбогдон гарсан удирдах албан тушаалтны хууль бус шийдвэрийг хүчингүй болгох, хариуцлага тооцох, сонгон шалгаруулалтаар тухайн албан тушаалд тавигдсан ерөнхий болон тусгай шаардлагыг хамгийн илүү хангасан нэг  хүнийг шалгаруулан нэр дэвшүүлэх зэрэг төрийн албанд шударга ёсны зарчмыг  хэрэгжүүлэх, хүний нөөцийн дур зоргын томилгоо, хөдөлгөөнийг таслан зогсоож улс төрийн зүй бус нөлөөллөөс ангид байлгах, төрийн мэргэшсэн, тогтвортой албыг цаашид төлөвшүүлэн бэхжүүлэхэд чиглэсэн өөрчлөлтүүд тусгагдсан юм.

Төрийн албаны хөгжил дэвшил нь юуны өмнө хүний нөөцийн хэрэгцээг оновчтой төлөвлөх, хангалтыг үр өгөөжтэй зохион байгуулах замаар шаардлага хамгийн сайн хангасан хүнийг тохирсон ажилд нь томилох зарчмыг хэр зэрэг шударга тууштэй хэрэгжүүлснээс хамаарна гэдэг хэнд ч ойлгомжтой.

Тийм ч учраас төрийн өмнө тулгарч буй зорилт, чиг үүргийг цаг алдалгүй амжилттай хэрэгжүүлэх үйл ажиллагааны үр дүн бол хүний нөөцийн хөгжлийн зөв стратегид шууд шалтгаалах учиртай. Төрийн байгууллага хөгжлийн стратегид үндэслэн тухайн байгууллагад шаардлагатай хүний нөөцийн хэрэгцээ, түүнийг хянах боломжийг зөв үнэлэх, оновчтой төлөвлөн ажилласнаар амжилтад хүрэх нь ойлгомжтой.

ИТХ-ын нарийн бичгийн дарга Д.Уранчимэг

1. 1. , <http://www.csc.gov.mn/>

   2. Төрийн албаны тухай хууль -2002

   3. Монгол Улсын Үндсэн хууль

   4. Төрийн албаны тухай хууль-2002 [↑](#footnote-ref-1)